चर्च में कैरोल गायन प्रभु यीशु को याद किया
क्रिसमसपर शुक्रवार को चर्च में कैरोल गायन हुआ। प्रभु यीशु मसीह को याद किया गया। वहीं केक काटकर एक-दूसरे को बधाई दी गई।
जिला मुख्यालय पर नाकोड़ा नगर कांकरोली स्थित फिलेदिलफिया चर्च में क्रिसमस पर्व मनाया गया। इसके तहत मसीह समाज के लोग सुबह फिलेदिलफिया चर्च पहुुुंचे। यहां पर प्रार्थना की गई। प्रभु यीशु मसीह के जन्म के बारे में बताया गया। सभा में क्रिसमस कैरोल गाया गया। कार्यक्रम में फादर अभय फिलिप ने प्रभु की बताई बातों पर ध्यान देने की बात कही।
उन्होंने यीशु मसीह का जन्म संदेश सुनाया। उन्होंने कहा कि परमात्मा की भक्ति करने से शांति मिलती है। एक-दूसरे से प्यार करना चाहिए। उन्होंने शांति, भाई चारे का संदेश दिया। बच्चों ने प्रभु यीशु का गान किया। उधर क्रिसमस को लेकर मसीह समाज के लोगों ने घरों में सजावट की। घरों के बाहर विद्युत लडिय़ां लगाई गई। पर्व को लेकर घरों में विशेष प्रकार के व्यंजन बनाए गए। शाम को घर जाकर एक-दूसरे को बधाई दी। प्रार्थना सभा में बीरम मसीह, शरद भाई, सेम्पुल मसीह, ऋषिकेश, भंवरलाल, जेम्स, सोनू ने यीशु मसीह के जन्म के बारे में बताया।
राजसमंद . चर्च में एक दुसरे को बधाई देती युवतियां।
राजसमंद . शहन के नाकोड़ा नगर स्थित चर्च में क्रिसमस पर्व पर बच्चों के साथ केक काटते अतिथि। भास्कर
hin_Deva hin_Deva hin_Deva hin_Deva hin_Deva hin_Deva